ΚΑΝΟΝΙΣΜΟΣ (ΕΚ) αριθ. 505/98 ΤΗΣ ΕΠΙΤΡΟΠΗΣ της 3ης Μαρτίου 1998 για την τροποποίηση του κανονισμού (ΕΟΚ) αριθ. 1274/91 περί λεπτομερών κανόνων για την εφαρμογή του κανονισμού (ΕΟΚ) αριθ. 1907/90 σχετικά με ορισμένες προδιαγραφές εμπορίας για τα αυγά

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1907/90 του Συμβουλίου, της 26ης Ιουνίου 1990, σχετικά με ορισμένες προδιαγραφές εμπορίας για τα αυγά (1), όπως τροποποιήθηκε τελευταία από τον κανονισμό (ΕΚ) αριθ. 818/96 (2), και ιδίως το άρθρο 10 παράγραφος 3 και το άρθρο 20 παράγραφος 1,

Εκτιμώντας:

ότι ο κανονισμός (ΕΟΚ) αριθ. 1274/91 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1511/96 (4), θεσπίζει τις αναγκαίες διατάξεις για την εφαρμογή προδιαγραφών στον τομέα των αυγών 7

ότι η συχνότητα συλλογής αυγών μπορεί να μειωθεί από τους παραγωγούς εκείνους οι οποίοι είναι σε θέση να παράσχουν εγγυήσεις για τη διατήρηση της θερμοκρασίας περιβάλλοντος στην οποία διατηρούνται τα αυγά στην εκμετάλλευση κάτω από 14 °C 7 ότι η παρέκκλιση αυτή πρέπει να περιοριστεί σ' εκείνα τα κράτη μέλη όπου λόγω της χαμηλής παραγωγής και πυκνότητας πληθυσμού, κατά κανόνα έχουν υψηλό κόστος συλλογής και διανομής, και επίσης σημειώνουν χαμηλές μέσες θερμοκρασίες 7 ότι αυτοί οι όροι εκπληρούνται μόνο για τη Φινλανδία και τη Σουηδία 7 ότι το μέτρο αυτό θα πρέπει να εφαρμοστεί από την 1η Ιανουαρίου 1998 για να εξασφαλισθεί η ομαλή μετάβαση στην εφαρμογή των κοινών προδιαγραφών για τα αυγά στη Σουηδία, η οποία είχε αναβληθεί μέχρι αυτή την ημερομηνία, σύμφωνα με το άρθρο 149 παράγραφος 1 της πράξης προσχώρησης, από τον κανονισμό (ΕΚ) αριθ. 2059/96 της Επιτροπής (5) 7

ότι, για να εξασφαλιστεί καλύτερος έλεγχος των πωλήσεων αυγών ορνίθων που δεν εκτρέφονται σε κλουβιά, είναι αναγκαίο να προβλεφθούν πρόσθετα λεπτομερή μητρώα για την παράδοση αυτών των αυγών στο στάδιο των συλλεκτών και των χονδρεμπόρων 7

ότι είναι σκόπιμο να επιτραπεί στα κράτη μέλη να αναθέτουν την εποπτεία της ορθής σήμανσης των αυτών ανάλογα με το είδος της εκτροφής που χρησιμοποιείται σε φορείς οι οποίοι είναι ανεξάρτητοι από τους παραγωγούς 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης του κρέατος πουλερικών και των αυγών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 1274/91 τροποποιείται ως εξής:

1. Στο άρθρο 1 παράγραφος 1, προστίθεται η ακόλουθη υποπαράγραφος:

«Εντούτοις, στη Φινλανδία και στη Σουηδία, η παράδοση ή η συλλογή από τους παραγωγούς στα κέντρα συσκευασίας ή στη βιομηχανία μπορεί να πραγματοποιείται μόνο μία φορά την εβδομάδα στις περιπτώσεις κατά τις οποίες η θερμοκρασία στην οποία διατηρούνται τεχνητά τα αυγά στην εκμετάλλευση δεν υπερβαίνει τους 14 °C.»

2. Το άρθρο 18 τροποποιείται ως εξής:

- στη δεύτερη υποπαράγραφο της παραγράφου 2 προστίθεται η ακόλουθη φράση:

«Τέτοια μητρώα τηρούνται στην εκμετάλλευση τουλάχιστον από έξι μήνες μετά την καταστροφή του σμήνους των ορνίθων.»

- παρεμβάλλεται η ακόλουθη παράγραφος 6α:

«6α. Απαιτείται οι χονδρέμποροι και οι συλλέκτες να τηρούν μητρώα για τις αγοραπωλησίες και μητρώα των αποθεμάτων για τα αυγά που αναφέρονται στην παράγραφο 1 στοιχεία α), β) γ) και δ).

Οι συλλέκτες πρέπει να είναι σε θέση να δείχνουν γι' αυτά τα αυγά:

α) τις ημερομηνίες και τις ποσότητες των συλλεγέντων αυγών 7

β) τα ονόματα και τις διευθύνσεις των παραγωγών 7

γ) τις ημερομηνίες και τις ποσότητες που παραδόθηκαν στα σχετικά κέντρα συσκευασίας.

Οι χονδρέμποροι (συμπεριλαμβανομένων και των συναλλασσομένων που είναι ενδιάμεσοι) θα πρέπει να είναι σε θέση να δείξουν γι' αυτά τα αυγά:

α) τις ημερομηνίες και τις ποσότητες τόσο των αγορών όσο και των πωλήσεων 7

β) τα ονόματα και τις διευθύνσεις των προμηθευτών/αγοραστών.

Επιπλέον, οι χονδρέμποροι εκείνοι οι οποίοι χειρίζονται αυτά τα αυγά πρέπει να τηρούν εβδομαδιαίο μητρώο των φυσικών αποθεμάτων.

Αντί να τηρούν ειδικά μητρώα αγοραπωλησιών, οι συλλογείς και οι χονδρέμποροι μπορούν να τηρούν φακέλους τιμολογίων ή δελτία παράδοσης που φέρουν τις ενδείξεις που αναφέρονται στην παράγραφο 1».

- η παράγραφος 7α αντικαθίσταται από την ακόλουθη παράγραφο:

«7α. οι διατάξεις των παραγράφων 2 έως 6α δεν εφαρμόζονται όταν χρησιμοποιείται ο όρος που αναφέρεται στην παράγραφο 1 στοιχείο ε).»

3. Παρεμβάλλεται το ακόλουθο άρθρο 18β:

«Άρθρο 18β

Ο έλεγχος των ενδείξεων του χρησιμοποιούμενου είδους εκτροφής, όπως αναφέρεται στο άρθρο 18 παράγραφος 1, συμπεριλαμβανομένων των ενδείξεων που αφορούν τα ιδιαίτερα χαρακτηριστικά του αντίστοιχου είδους εκτροφής, μπορεί να ανατεθεί σε φορείς που ορίζονται από τα κράτη μέλη οι οποίοι εγγυώνται την απαραίτητη ανεξαρτησία έναντι των σχετικών παραγωγών και οι οποίοι πληρούν τα κριτήρια που καθορίζονται στον ισχύοντα ευρωπαϊκό τύπο αριθ. Εn/45011.

Οι αρμόδιες αρχές του σχετικού κράτους μέλους χορηγούν άδεια στους φορείς αυτούς και τους ελέγχουν.»

Άρθρο 2

Ο παρών κανονισμός εφαρμόζεται από την 1η Μαΐου 1998.

Ωστόσο, το άρθρο 1 παράγραφος 1 εφαρμόζεται από την 1η Ιανουαρίου 1998.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 3 Μαρτίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 173 της 6. 7. 1990, σ. 5.

(2) ΕΕ L 111 της 4. 5. 1996, σ. 1.

(3) ΕΕ L 121 της 16. 5. 1991, σ. 11.

(4) ΕΕ L 189 της 30. 7. 1996, σ. 91.

(5) ΕΕ L 276 της 29. 10. 1996, σ. 11.